Bjarne Hope

Bjarne Johannes Hope (født 30. mars 1944 i Masfjorden, død 30. juni 2006) var en norsk sivilingeniør og etatsleder.

Han var Norges skattedirektør (leder for Skattedirektoratet) fra 1. juli 1995 til sin død 30. juni 2006. I Hopes tid som direktør ble skatteetaten omorganisert og selvangivelsen digitalisert. Han var utdannet sivilingeniør ved Norges tekniske høgskole i Trondheim i 1968 med hovedfag innen industriell økonomi og organisasjon. Like før sin død, 22. juni 2006, ble han tildelt ordenen Kommandør av Den Kongelige Norske St. Olavs Orden for sin innsats for norsk samfunnsliv. I 2005 mottok han YS' likestillingspris. Han var broren til Einar Hope.

Referanser 

Norske embets- og tjenestemenn
Norske sivilingeniører
St. Olavs Orden
Personer fra Masfjorden kommune
Fødsler i 1944
Dødsfall i 2006